
orzamento 2023 e orzamento 2024 
Título IX. RETRIBUCIÓNS DEDICACIÓNS EXCLUSIVAS. INDEMNIZACIÓNS MEMBROS DA CORPORACIÓN. ASIGNACIÓNS A GRUPOS POLÍTICOS. OUTRAS INDEMNIZACIÓNS.
(...)
BASE 43. Asignacións aos grupos políticos.
1. Virán determinadas por unha cota fixa e unha cota variable. En aplicación do disposto no artigo 73.3 da Lei 7/1985, de 2 de abril, modificado pola Lei 57/2003, de 16 de decembro, de medidas para a modernización do Goberno Local, asígnase aos distintos grupos políticos da Corporación unha dotación económica que constará de: 
	COMPOÑENTE FIXA
	100,00 euros por grupo e mes

	COMPOÑENTE VARIABLE
	50,00 euros por concelleiro e mes.



2. Nos anos electorais, de existir cambios, calcularanse as cantidades en proporción ao tempo afectado.
3. Limitacións. A contía que perciban os distintos grupos políticos non poderá adicarse ao pagamento de remuneracións de persoal de calquera tipo ao servizo da corporación ou a adquisición de bens que poidan constituír activos fixos de carácter patrimonial. 
4. Obrigas. Establécese a obriga de que cada grupo deberá levar unha contabilidade específica da dotación económica descrita, que porá a disposición do Pleno da Corporación sempre que este o solicite. Con esta finalidade, cada grupo deberá ter asignado un número de identificación fiscal, independente do número do partido de referencia.
5. Xustificacións. As subvencións a grupos políticos deberán xustificarse mediante a presentación de facturas do gasto anual realizado, sen prexuízo de que o libramento dos pagos trimestrais aos que se refire o seguinte parágrafo, se realicen contra declaración xurada do voceiro do grupo municipal relativa á aplicación dos fondos recibidos. 
6. Liberación de fondos. As asignacións aos grupos políticos aprobaranse trimestralmente (trimestre vencido) pola Xunta de Goberno Local, realizando as fases ADO contables correspondentes. 
Os fondos anticiparanse trimestralmente (previa aprobación) debendo xustificarse a aplicación dos fondos recibidos por exercicio vencido e sempre con anterioridade ao libramento dos fondos correspondentes ao primeiro mes do exercicio seguinte. 
O prazo de xustificación dos fondos recibidos no último exercicio rematará o último día do primeiro trimestre natural seguinte. A non xustificación en prazo implicará o reintegro dos fondos recibidos, previa notificación ao interesado concedendo un prazo de 10 días para a xustificación.
BASE 44. Outras indemnizacións do goberno (dietas, desprazamentos, tribunais…)
1. Para as indemnizacións por razón de servizo (dietas, desprazamentos, asistencias tribunais, etc..) atenderase ao disposto no RD 462/2002, de 24 de maio, sobre indemnizacións por razón de servizo.
2. Os membros do goberno, alcalde e concelleiros non poderán formar parte das mesas de contratación de persoal, en aplicación do artigo 55 e 60 da Lei 7/2007, de 12 de abril, do Estatuto Básico do Empregado Público, polo que implicitamente se derroga o artigo 4.f) do Real Decreto 896/1991, de regras básicas e programas mínimos a que debe axustarse o procedemento de selección dos funcionarios de Administración Local.

